recursal/SuperWikiNEXT-32B huggingface dataset:
**ஒற்லோவ் வைரம்** (Orlov Diamond) சுமார் 190 காரட் (அதாவது 38 கிராம்) எடை உள்ள, தற்போது மாஸ்கோ கிராம்லினிலுள்ள வைர நிதியத்தில் உள்ள அரைக்கோள வடிவிலான ஒரு பெரிய வைரக்கல்லாகும். ஆந்திர மாநிலம் கொல்லூர் சுரங்கத்தில் வெட்டப்பெற்ற இவ்வைரம், திருவரங்கம் அரங்கநாதரின் (மூலவர்) கண்களாக இருந்தமையாக அறியப்படுகிறது. பதினெட்டாம் நூற்றாண்டின் இடைப்பகுதியில், கருநாடக போர்களில் இடம்பெற்ற ஒரு பிரான்சு வீரன், இந்துவாக மதம்மாறியவனாக வேடமிட்டுக் கோயிலின் கருவறைக்குள் நுழைந்து திருடி, பின்னர் மதராசில் (சென்னை) ஒரு பிரித்தானிய மாலுமிக்கு விற்றான். கி.பி 1750 லிருந்து பல அயல் நாட்டு வணிகர்களின் கைமாறி, ஆம்ஸ்டர்டமில் கிரிகோரி கிரிகொரிஏவிச் ஆர்லவ் எனும் ரஷியரால் 400,000 டச்சு ஹுல்டென் கொடுத்து வாங்கப்பட்டு, ரஷியா அரசி இரண்டாம் கத்ரினுக்கு பரிசளிக்கப்பட்டது. இதன் பின்னர் ரஷியாவின் ராஜாங்க கருவூலத்தில் காக்கப்பெற்று, இன்றளவும் ரஷியாவின் மாஸ்கோ கிராம்லினிலுள்ள வைர நிதியத்தில் கண்காட்சிக்காக வைக்கப்பெற்றுள்ளது.

1904இல் வெளிவந்த Precious Stones எனும் புத்தகத்திலுள்ள ஒற்லோவ் வைரத்தின் மாதிரி வரைப்படம்.
ரஷியா பேரரசின் செங்கோலில் பதிக்கப்பெற்ற வைரம்

மேற்கோள்கள்
-----------

1. ↑  Jaques 2007, ப. 928.
2. ↑  Erlich & Hausel 2002, ப. 66.
3. ↑  முகில் (19 ஏப்ரல் 2019). "ஆர்லவ் வைரம்". *கட்டுரை*. இந்து தமிழ். பார்க்கப்பட்ட நாள் 18 ஏப்ரல் 2019. `{{cite web}}`: Check date values in: `|accessdate=` and `|date=` (help)

வெளி இணைப்புகள்
---------------

* 
* 
*

மேற்கோள்கள்
-----------

Anna Malecka, "Did Orlov buy the Orlov ? ", Gems & Jewellery vol. 23/ 6, July 2014, 10-12.
**ஒவ்வொரு பெண் அறக்கட்டளை** (Every Woman Foundation) (EWF) என்பது ஒரு இலாப நோக்கற்ற பெண்கள் அமைப்பாகும், இந்த அமைப்பு, அனைத்து பெண்களுக்கும், வயது வித்தியாசமின்றி அவர்களின் சூழ்நிலைகள் மற்றும் பின்னணிக்கு ஏற்ப, தற்போது உள்ள நிலையிலிருந்து முன்னேறிச் செல்வதற்குண்டான திட்டங்கள் மற்றும் சமூக நிகழ்வுகளை வழங்கும் பணியைச் செய்கிறது. இந்த அமைப்பு ஆண்டுதோறும் சர்வதேச மகளிர் தினத்தை அவர்களின் கையொப்ப நிகழ்வான ஒவ்வொரு பெண் திருவிழாவுடன் கொண்டாடுகிறது. ஒவ்வொரு பெண் அறக்கட்டளை 2011 இல் ஆஸ்திரேலியாவில் நிறுவப்பட்டது. மேலும், 2012 இல் கனடாவில் தொடங்கப்பட்டது, இது சோஃபி செராஃபினோ என்டர்டெயின்மென்ட்டின் ஒரு பிரிவான 2014 இல் கனடாவில் இலாப நோக்கற்ற சமூக அந்தஸ்தை அடையும் பொருட்டு, ஒவ்வொரு பெண் திருவிழா மற்றும் ஒவ்வொரு பெண் அமைப்பு என்ற பெயரில் இயங்குகிறது.

இந்த அமைப்பு, (EWF) பிரித்தானிய-ஆஸ்திரேலிய வயலின் கலைஞர் சோஃபி ஆம்ஸ்ட்ராங் (முன்னர் சோஃபி செராஃபினோ) என்பவரால் நிறுவப்பட்டது, மேலும் சிட்னி, கல்கரி மற்றும் எட்மண்டன் ஆகிய இடங்களில் உள்ளது.

ஒவ்வொரு பெண் அறக்கட்டளையும் 2014 ஆம் ஆண்டில் பீட்டர் மாலிக்கின், யுஎஸ் லேபிள் லக்ஸரி வேஃபர்ஸ் மூலம் அனைத்து பெண்களின் தொகுப்பு சிடியை வெளியிட்டது, இதில் கலைஞர்களான தாரா ஸ்லோன், ஆமி ஸ்கை மற்றும் சோஃபி ஆம்ஸ்ட்ராங் ஆகியோரின் பாடல்களும் அடங்கும்.

சான்றுகள்
---------

1. ↑  "Purple Heart Gala". ctvnews.ca. 7 October 2014.
2. ↑  "EWF in Calgary". modernsocialite.com. Archived from the original on 2 April 2015. பார்க்கப்பட்ட நாள் 22 January 2015.
3. ↑  "Sophie Serafino on women and society". gulfnews.com.
4. ↑  "Every Woman Festival Calgary mixes celebration with giving back". Calgaryherald.com.
5. ↑  "Every Woman Festival - brought to you by Every Woman Organization". ctvnews.ca. 5 February 2014.
6. ↑  Rhodes, Ted (2015-01-30). "The crystaline sounds of Sophie Serafino" (in ஆங்கிலம்). Calgary Herald. பார்க்கப்பட்ட நாள் 2020-02-25.
7. ↑  "Be Yourself Various Female Artists, To Be Released Marcy 12, 2014". Vandalamagazine.com. 4 March 2014.
**அனிதா சிங்வி** (*Anita Singhvi*-பிறப்பு 22 சூலை 1964) ஓர் இந்தியப் பாரம்பரிய பாடகர் ஆவார். இவர் ஒரு சிறந்த சூபித்துவ இசைப் பாடகர் ஆவார்.

இளமை
----

அனிதா சிங்வி இராசத்தான் மாநிலம் சோத்பூரில் ஒரு வணிக குடும்பத்தில் பிறந்தார். அனிதா இளங்கலை மற்றும் இளங்கலைச் சட்டம் பட்டம் பெற்றுள்ளார். அனிதா தனது பதினைந்து வயதிலேயே கசல் பாடுவதில் ஆர்வம் காட்டினார். பண்டிதர் சிர்சாகரின் வழிகாட்டுதலின் கீழ் குவாலியர் கரானா பயிற்சியைத் தொடங்கினார்.

தொழில்
------

அனிதா சிங்வி நக்ஷ்-இ-நூர் இசைத்தொகுப்பு மூலம் அறிமுகமானார். அவர் இந்தியா மற்றும் வெளிநாடுகளில் (மத்திய கிழக்கு, ஐரோப்பா, அமெரிக்கா) பல இசை நிகழ்ச்சிகளை நிகழ்த்தியுள்ளார்.

தனிப்பட்ட வாழ்க்கை
------------------

பிரபல வழக்கறிஞரும், இந்திய தேசிய காங்கிரசு கட்சி செய்தித் தொடர்பாளருமான அபிஷேக் சிங்வியை, அனிதா திருமணம் செய்து கொண்டார். இவர்களுக்கு இரண்டு மகன்கள் உள்ளனர்.

திரைப்படவியல்
-------------

* நக்ஷ்-இ-நூர்
* வெட்கம்-இ-கசல்
* சதா-இ-சூஃபி
* ஸஹ்-இ-நஸீப்
* பக்தி சூஃபி பக்தி
* தஜல்லி

மேற்கோள்கள்
-----------

1. ↑  I want to sing for Bollywood films: Farida Khanum (Interview)
2. ↑  In the light
3. ↑  "Abhishek Singhvi's son weds Vadilal Group's Aastha Gandhi in a star-studded ceremony". *The Economic Times*. .
4. ↑  "A faith called Sufism". *தி இந்து* (Chennai, India). 26 November 2007 இம் மூலத்தில் இருந்து 1 December 2007 அன்று. பரணிடப்பட்டது.. .
5. ↑  "Sufi Ghazal Albums by Anita Singhvi". Archived from the original on 13 March 2010. பார்க்கப்பட்ட நாள் 4 May 2010.
**சுனாலி ரத்தோடு** (*Sunali Rathod*) இந்தியப் பின்னணி பாடகர் ஆவார். இவர் ஒரு பயிற்சி பெற்ற பாரம்பரிய பாடகியும் கூட.

தனிப்பட்ட வாழ்க்கை
------------------

சுனாலி ரத்தோடு சனவரி 17ஆம் தேதி சோனாலி சேத் குசராத்தி குடும்பத்தில் மும்பையில் பிறந்தார். இவர் மும்பை தூய சவேரியாயர் கல்லூரியில் கல்லூரி படிப்பினை முடித்தார். இவர் இசை பயின்ற போது பஜனை பாடகர் அனுப் ஜலோட்டாவினை குடும்பத்தின் சம்மதத்திற்கு எதிராக மணந்தார். ஆனால் பின்னர் இவரை விவாகரத்து செய்து ரூப் குமார் ரத்தோட்ரை, (கைம்முரசு இணைக் கலைஞர்), பின்னணி பாடகர், இசை இயக்குநர் மற்றும் இசையமைப்பாளரை மணந்தார். இவர்களுக்கு சுர்சிறீ என்கிற ரீவா எனும் ற மகள் உள்ளார்.

தொழில்
------

குசராத்தி இசையமைப்பாளர் சிறீ புருசோத்தம் உபாத்யாயின் வழிகாட்டுதலின் கீழ் இவர் தனது 10 வயதில் இசை நிகழ்ச்சிகளை நிகழ்த்தத் தொடங்கினார். இந்த கட்டத்தில் இவர் பண்டித இருதயநாத் மங்கேசுகருடன் அறிமுகமானார். மங்கேசுகரை இவர் தனது வழிகாட்டியாகக் கொண்டார். கிரானா இசைப் பள்ளியில் உஸ்தாத் பய்யாஸ், நியாசு அகமது கான், உசுதாத் மசுகூர் மற்றும் முபாரக் அலி கான் ஆகியோரின் கீழ் இந்தியப் பாரம்பரிய இசை பாரம்பரிய இசையின் நுணுக்கங்களையும் இவர் கற்றுக்கொண்டார். இவர் இந்தி, குசராத்தி, மராத்தி, பெங்காலி, ஆங்கிலம், தெலுங்கு போன்ற மொழிகளிலும் பாடுகிறார்.

தனது 18 வயதில், சுனாலி எச். எம். வியுடன் குசராத்தி பாடலின் முதல் பதிவை வெளியிட்டார். 1987-இல், இவர் தனது முதல் கசல் இசைத்தொகுப்பான 'அகாஸ்'ஐ வெளியிட்டார். துபாயில் பன்னாட்டு அமீரகம் மூலம் 1987-இல் சிறந்த கஜல் பாடகிக்கான விருதையும் வென்றார். கஜல், பஜன், கேயல், தப்பா மற்றும் மெல்லிசைப் போன்ற பல்வேறு வகையான இசைகளில் பாடும் திறன் பெற்றுள்ளார்.

15 ஆகத்து 2005 அன்று, சுனாலி ரத்தோடும் ரூப் குமார் ரத்தோடும் சாராபாய் & சாராபாய் என்ற தொடர் ஸ்டார் ஒன் அலைவரிசையில் ஒளிபரப்பப்பட்டது. இவர் தனது கணவர் ரூப் குமார் ரத்தோடுடன் இணைந்து மிசன் உசுதாத் என்ற இந்திய இசை மெய்க்காட்சி நிகழ்ச்சியில் பங்கேற்று பிப்ரவரி 2008 அன்று "உசுதாத் இணை' பட்டத்தை வென்றார். கேமா சர்தேசாய், குஹூ குப்தா, சுனிதா ராவ், சிபானி காஷ்யப் மற்றும் பல கலைஞர்களுடன் இணைந்து 2011-இல் அனைத்துலக மகளிர் நாளினைக் கொண்டாடும் வகையில் அவள் வெற்றியாளர் எனும் நிகழ்ச்சியினை அமைத்தார்.

சுனாலி சமீபத்தில் ரூப் குமார் ரத்தோடு உடன் இணைந்து கல்மா என்ற சூஃபி தொகுப்பை வெளியிட்டார்.

தொலைக்காட்சியில்
----------------

சுனாலி ரத்தோடு மற்றும் ரூப் குமார் ரத்தோடு ஆகியோர் *மிசன் உசுதாத்* என்ற இந்திய இசை மெய்க்காட்சி நிகழ்ச்சியில் பங்கேற்றனர். இதன் மூலம் இவர்கள் "உசுதாத் இணை" எனப் பட்டம் பெற்றனர். *சாராபாய் & சாராபாய்* என்ற இந்திய நகைச்சுவைத் தொலைக்காட்சித் தொடரிலும் இவர்கள் விருந்தினராகத் தோன்றினர்.

விருதுகள்
---------

சுனாலி ரத்தோடு தனது முதல் இசைத் தொகுப்பான 'ஆகாஸ்'க்காக 1986-இல் சிறந்த கஜல் பாடகிக்கான விருதினைப் பெற்றார்.

மேற்கோள்கள்
-----------

1. ↑  Roopkumar Rathod and Sunali Rathod
2. ↑  Third time lucky
3. ↑  "Artist Blog".
4. ↑  "Roopkumar and Sunali".
5. ↑  "Musical Learning". 22 November 2010.
6. ↑  "First Record".
7. ↑  "Sunali Rathod".
8. ↑  "Genres of music". *தி இந்து*. 2002-07-01. Archived from the original on 2003-10-19.
9. 1 2  "Sur and Soul" (PDF).
10. ↑  .
11. ↑  "Youtube Video on Women's Day". *YouTube*.
12. ↑  "Sufi Album- Kalmaa". Archived from the original on 18 November 2011.
13. ↑  "Best Ghazal Singer".
நவார அரிசி விதை
**நவார அரிசி** (*Navara rice*) என்பது இந்தியாவில் பயிரிடப்படும் பலவகை அரிசிகளில் ஒன்றாகும். இது ஒரைசா குடும்பத்தை சேர்ந்த தானிய வகையாகும். இது கேரளாவில் ஏதோ ஒரு பகுதியில் தோன்றியதாகவும் இப்பகுதிக்கே உரிய தாவர வகையாகவும் உள்ளது. இந்த அரிசிக்கு 2007-ல்  இதற்கு புவியியல் சார்ந்த குறியீடு வழங்கப்பட்டது. (பொதுவாக இந்த குறியீடு தரத்திற்காகவும் மற்றும் கிடைக்கும் புவியியல் பகுதியின் சிறப்பிற்காகவும் வழங்கப்படுகிறது).

அரிசியில் நூறு வகைகள் இருந்ததாக தெரிகிறது. ஆனால் தற்பொழுது சுமார் 20 வகையான அரிசிகள் மட்டும் இருக்கின்றன. நவார அரிசியும் இதில் ஒன்றாகும்.

மருத்துவ முக்கியத்துவம் வாய்ந்த இந்த அரிசியை தூள் செய்து பாலுடன் கலந்து உண்ணலாம். நவார மத முக்கியத்துவம் வாய்ந்த உணவாகவும், சில நேரங்களில் கோயில் சடங்குகளிலும் பயன்படுத்தப்படுகிறது.

மேற்கோள்கள்
-----------

1. ↑
2. ↑  Balachandran, P V. Navara, the rice that cures. Down to Earth. May 31, 2008.

வெளி இணைப்புகள்
---------------

* Potential and Prospects of Medicinal Rice with Special Reference to Navara - see page 287 Navara Eco Farm Video on Medicinal Rice of Kerala -Njavara/Navara Health and Curative Benefits of Navara Rice Recipe to cook Payasam using Navara rice Puttu recipe using Navara rice
**கருணீகர்** (*Karuneegar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் திருவண்ணாமலை, காஞ்சிபுரம், திருவள்ளூர், வேலூர், சென்னை போன்ற வட மாவட்டங்களில் கிராமக் கணக்குத் தொழிலைச் செய்த வருகின்றனர்.

புராண வரலாறு
------------

கருணீகர் குலத்தினர் தங்களை, சித்திரகுப்தர் வழியினர் என கூறிக் கொள்கின்றனர். கருணீகர்களின் தோற்றம் குறித்து *ஸ்ரீ கருணீக புராணம்* மற்றும் *ஆதித்திய புராணம்* முதலியவற்றில் கூறப்பட்டுள்ளது.[]

பெயர்க் காரணம்
--------------

கர்ணம்+ஈகம்+அர் = கருணீகர். கர்ணம்- காது; ஈகம் – தன்மைப் பொருட்டாய் வருவதோர் வடசொல்; கண்ணால் கண்டறியப் பெறாதன செவியான் அறிந்து நம்பப் பெறுதல் போல, பண்டைய அரசர்கள் தாம் கண்ணுறப் பெறாதவற்றை இவர்கள் கணக்குகளால் மெய்பெற அறிந்து எழுதி வைப்பதால் இப்பெயர் பெற்றனர் என *கருணீக புராணம்* இயற்றிய அ. வரதநஞ்சைய பிள்ளை கூறுகிறார்.

பிரிவுகள்
---------

இச்சமூகத்தில் *சீர் கருணீகர்*, *சரட்டுக் கருணீகர்*, *கைகாட்டிக் கருணீகர்*, *மற்றவழிக் கருணீகர்*, *சோழிக் கணக்கர்* மற்றும் *சுண்ணாம்பு கருணீகர்* என பல பிரிவுகள் உள்ளன. இதில் *சரட்டுக் கருணீகர்* மட்டும் வைணவ மரபைச் சார்ந்தவர்கள். மற்றவர்கள் சைவ சமயத்தை சேர்ந்தவர்கள். கருணீகர்கள் பிரிவுகள் ஒன்றோடொன்று திருமண உறவு வைப்பதில்லை. கருணீகர்களில் 64 வகையான கோத்திரங்களும், 32 மடங்களும் உள்ளது. தமிழ்நாட்டில் **பிள்ளை** பட்டம் இட்டுக் கொள்ளும் இவர்கள் பிரித்தானிய இந்தியாவில் **கர்ணம்** எனும் கணக்குப் பிள்ளை பணி செய்தவர்கள்.[]

கோயில்
------

காஞ்சிபுரத்தில் உள்ள சித்திரகுப்தர் கோயிலை கருணீக மரபைச் சேர்ந்தவர்கள், குடமுழுக்கு செய்வித்தனர். இக்கோயிலை கருணீக குலத்தினர் பராமரித்து வருகின்றனர்.

பிற்படுத்தப்பட்ட வகுப்பினர்
---------------------------

தமிழ்நாடு சாதிகள் பட்டியலில், கருணீகர்களின் அனைத்து பிரிவுகளும், பிற்படுத்தப்பட்ட வகுப்பினர் பட்டியலில், வரிசை எண் 53இல் உள்ளது.

மேற்கோள்கள்
-----------

1. ↑  "குலப் பிரிவுகள்".
2. ↑  "List of Backward Classes approved by Government of Tamil Nadu".
**சிங்கி சாம்** (*Singhi Chham*) அல்லது காஞ்சென்சோங்கா நடனம் என்பது சிக்கிமில் ஆடப்படும் ஒரு வகை சிங்க நடன வடிவமாகும். இதில் நடனக் கலைஞர்கள் பனி சிங்கத்தைக் குறிக்கும் சிங்க உடையில் நடனத்தினை நிகழ்த்துகிறார்கள். இது பூட்டியா மக்களின் நடனம் ஆகும். இந்நடனம் 18ஆம் நூற்றாண்டில் சிக்கிமின் மூன்றாவது சோக்கியால் வம்ச சாடர் நாம்கியால் அறிமுகப்படுத்தியதாகக் கூறப்படுகிறது. இந்நடனமானது வழக்கமாக பங்கலாப்ப்சூல் திருவிழாவின் போது நிகழ்த்தப்படுகிறது.

இந்த நடனத்தில், இரண்டு முதல் நான்கு பேர் பனி சிங்க வேடமிட்டு நடனம் ஆடுவர். ஒவ்வொரு பனி சிங்கமும் சிங்க உடையில் இரண்டு ஆண் சிங்க வேடத்தில் உள்ளன. வெள்ளை நிறத்தில் நீல நிற தாடியுடன் வேடமிடுவர். இந்த நடனத்தின் போது ஒரு முரசு வாத்திய கலைஞரும் இடம் பெறுவார். சிக்கிம் மக்களுக்குப் புனிதமான கஞ்சன்ஜுங்கா சிகரங்கள் (காங்-சென் ஸோங் பாங்) புகழ்பெற்ற பனி சிங்கத்தை ஒத்திருப்பதாக நம்பப்படுவதால் இது மத ரீதியான தொடர்பைக் கொண்டுள்ளது.

மேற்கோள்கள்
-----------

1. ↑  "Singhi Chham Dance". India9. 29 January 2019. பார்க்கப்பட்ட நாள் 17 September 2020.
2. ↑  Shobhna Gupta (2007). *Dances of India*. Har-Anand. பக். 76. பன்னாட்டுத் தரப்புத்தக எண்:978-8124108666. .
உயிர்ப்பல்வகைமை அனைத்துலக ஆண்டுக்கான சின்னம்
2006 ஆம் ஆண்டில் ஐக்கிய நாடுகள் பொதுச் சபை, 2010 ஆம் ஆண்டை **உயிர்ப்பல்வகைமை அனைத்துலக ஆண்டு** என அறிவித்தது. 2010 உயிர்ப்பல்வகைமை இலக்குடன் பொருந்தக்கூடிய வகையில் இந்த அறிவிப்பை ஐக்கிய நாடுகளின் 61 ஆவது அமர்வு வெளியிட்டது. உயிர்ப்பல்வகைமை பற்றியும், புவியில் வாழ்க்கைக்கு இதன் முக்கியத்துவம் பற்றியும் விழிப்புணர்வை ஏற்படுத்துவதற்காக 2010 ஆம் ஆண்டு முழுவதும் பல்வேறு நிகழ்வுகள் ஒழுங்கு செய்யப்பட்டன.

பின்னணி
-------

2002 ஆம் ஆண்டில், உயிரியல் பல்வகைமை தொடர்பான சாசனத்தின் பங்காளிகளும், யோகானசுபர்க்கில் இடம்பெற்ற பேண்தகு வளர்ச்சிக்கான உலக உச்சி மாநாட்டில் நாடுகள் மற்றும் அரசுகளின் தலைவர்களும் 2010 க்கான உயிர்ப்பல்வகைமை இலக்கு ஒன்றை ஏற்றுக்கொண்டனர். இந்த இலக்குடன் பொருந்தும் வகையில் 2006 ஆம் ஆண்டில் இடம்பெற்ற ஐக்கிய நாடுகள் பொதுச் சபையின் 61 ஆவது அமர்வில் தீர்மானம் 61/203 நிறைவேற்றப்பட்டது. இதன் அடிப்படையிலேயே உயிர்ப்பல்வகைமைக்கான அனைத்துலக ஆண்டு அறிவிக்கப்பட்டது.

கனடாவின் மொன்ட்றீலில் தனது செயலகத்தைக் கொண்டுள்ள உயிரியல் பல்வகைமைக்கான சாசனம், உயிர்ப்பல்வகைமை அனைத்துலக ஆண்டுக்கான நிகழ்வுகளையும் செயற்பாடுகளையும் ஒருங்கிணைத்தது. உயிரியல் பல்வகைமைக்கான சாசனம், உயிர்ப்பல்வகைமையைப் பாதுகாத்துப் பேண்தகு முறையில் பயன்படுத்துவதற்கும், இதன் பல்வகைப் பயன்களை நியாயமான அடிப்படையில் பகிர்ந்து கொள்வதற்குமாக 1992 ஆம் ஆண்டில் ரியோ டி செனரோவில் நிகழ்ந்த புவி உச்சிமாநாட்டில் உருவாக்கப்பட்ட ஒரு பன்னாட்டு ஒப்பந்தம் ஆகும். இதில் 193 நாடுகள் பங்காளிகளாக உள்ளனர்.

நோக்கங்கள்
----------

உயிர்ப்பல்வகைமை அனைத்துலக ஆண்டின் நோக்கங்கள் பின்வருமாறு:

* உயிர்ப்பல்வகைமையைப் பாதுகாப்பதன் இன்றியமையாமை, உயிர்ப்பல்வகைமைக்கு ஏற்பட்டுள்ள ஆபத்துக்கள் என்பன குறித்த மக்களின் விழிப்புணர்வை மேம்படுத்துதல்.
* அரசுகளினாலும் பிற சமூக அமைப்புக்களினாலும் ஏற்கெனவே உயிர்ப்பல்வகைமையைப் பாதுகாப்பதில் செய்யப்பட்ட சாதனைகள் தொடர்பான விழிப்புணர்வைக் கூட்டுதல்.
* உயிர்ப்பல்வகைமைக்கு ஏற்பட்டுள்ள ஆபத்துக்களைக் குறைப்பதற்கான புதுமையான தீர்வுகளை முன்னெடுத்தல்.
* உயிர்ப்பல்வகைமை இழப்பைத் தடுப்பதற்கு உடனடியான நடவடிக்கைகளை எடுக்கும்படி தனியாட்களையும், அமைப்புக்களையும், அரசுகளையும் ஊக்குவித்தல்.
* 2010க்குப் பின்னர் எடுக்கவேண்டிய நடவடிக்கைகள் தொடர்பில் பங்காளர்களிடையே பேச்சுக்களைத் தொடக்குதல்.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு
{Chembox

| ImageFile = 
| ImageCaption = 

| IUPACName = 
| OtherNames = எர்பியம் மோனோநைட்ரைடு, அசானிலைன் எர்பியம்

| Section1 = ! இனங்காட்டிகள்

|-

| 

சிஏஎசு எண்
| 12020-21-2

|-

  

  

  

  

| EC number
| 234-654-5 
|-

| 

InChI
* InChI=1S/Er.N  
Key: VZVZYLVXLCEAMR-UHFFFAOYSA-N

|-

| யேமல் -3D படிமங்கள்
| Image

|-

  

| பப்கெம்
| 82806

|-

| 

SMILES
* N#[Er]

|-
| Section2 = ! பண்புகள்

|-

| 

மூலக்கூறு வாய்பாடு
| ErN

|-
| வாய்ப்பாட்டு எடை

| 181.27 g·mol−1  

|-
| தோற்றம்
| படிகம்
|-
| Section4 = 

| Section7 = 
|Section6=

}}

**எர்பியம் நைட்ரைடு** (*Erbium nitride*) என்பது ErN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம் நைட்ரசன் ஆகிய தனிமங்கள் சேர்ந்து இந்த இருமச் சேர்மம் உருவாகிறது.

இயற்பியல் பண்புகள்
------------------

எர்பியம் நைட்ரைடு கருப்பு நிறத்தில் தூளாக உருவாகிறது. வேதியியல் ரீதியாக, இச்சேர்மம் அதிக வினைத்திறன் கொண்டதாகவும் காற்றில் எளிதில் ஆக்சிசனேற்றமடையக் கூடியதாகவும் காணப்படுகிறது. அதிக ஈரப்பதம் எர்பியம் நைட்ரைடை நீராற்பகுப்பு அடையச் செய்கிறது. இந்நீராற் பகுப்பு வினையில் Er(OH)3 சேர்மமும் அம்மோனியாவும் உருவாகின்றன.

எர்பியம் நைட்ரைடு சேர்மத்திற்கு ஒளியியல் பண்புகளும் காந்தப் பண்புகளும் உள்ளன.

பயன்கள்
-------

எர்பியம் நைட்ரைடு சேர்மம் III-நைட்ரைடு குறைக்கடத்திகளில் சேர்க்கப்பட்டு பயன்படுத்தப்படுகிறது. ஒளிமின்னணு மற்றும் சுழல் மின்னணு கருவிகள் உருவாக்கத்தில் இக்கலப்பு பயனாகிறது.

மேற்கோள்கள்
-----------

1. ↑  "Erbium Nitride" (in ஆங்கிலம்). American Elements. பார்க்கப்பட்ட நாள் 30 January 2024.
2. ↑  "Erbium Nitride Powder, ErN, CAS 12020-21-2 - Heeger Materials" (in அமெரிக்க ஆங்கிலம்). Heeger Materials. பார்க்கப்பட்ட நாள் 30 January 2024.
3. ↑  Al Atabi, Hayder A.; Al Auda, Zahraa F.; Padavala, B.; Craig, M.; Hohn, K.; Edgar, James H. (5 July 2018). "Sublimation Growth and Characterization of Erbium Nitride Crystals". *Crystal Growth & Design* **18** (7): 3762–3766. doi:10.1021/acs.cgd.7b01543.
4. ↑  McKay, M. A.; Wang, Q. W.; Al-Atabi, H. A.; Yan, Y. Q.; Li, J.; Edgar, J. H.; Lin, J. Y.; Jiang, H. X. (27 April 2020). "Band structure and infrared optical transitions in ErN". *Applied Physics Letters* **116** (17). doi:10.1063/5.0006312.. பார்த்த நாள்: 30 January 2024.
Citrus canker lesions on fruit
**சிட்ரஸ் கேன்கர் (CITRUS CANKER)**  என்பது எலுமிச்சை தாவரங்களில் ஏற்படக்கூடிய நோயாகும். கான்கர் நோயை உண்டாக்கக் கூடிய சாந்தோமோனாஸ்.சிட்ரி குட்டையான பேசிலஸ் வகையைச் சாா்ந்தது. இதற்கு முனையில் அமைந்த ஒரு கசையிழை உள்ளது. இது 1.5 முதல் 3மியு நீளமும் 0.1 முதல் 1.5 மியு அகலமும் உடையது. இது கிராம் நெகட்டிவ் தன்மையுடைய காற்று சுவாசியாகும்

நோயின் அறிகுறிகள்
-----------------

இந்நோய் எலுமிச்சை தாவரத்தின் இலைகள், கிளைகள், முட்கள் மற்றும் பழங்களை பாதிக்கிறது. தாவரத்தின் பசுமையான பாகங்கள் மற்றும் முதிா்ந்த பழங்களில் கொப்புளம் போன்ற பழுப்பு நிற புள்ளிகளைச் சுற்றி அடா் பழுப்பு நிற வழுவழுப்பும் பளபளப்பும் கொண்ட விளிம்புகளும் காணப்படுகின்றன. இந்தக் காயமானது முதலில் சிறிய மஞ்சள் நிறப் புள்ளிகளாகத் தோன்றி பின்பு 3 முதல் 4 மிமீ விட்டமுள்ள மிகப்பொிய காயமாக கடினமான பழுப்பு நிற பகுதியாக மாறுகிறது.இந்தப் பழுப்பு நிற கொப்புளம் போன்ற தன்மையால் சந்தையில் பழங்களின் விற்பனை விலை குறைகிறது.

நோய் சுழற்சி
------------

நோயினை உருவாக்கும் பாக்டீாியாக்கள் தாவரத்தில் உள்ள புறத் தோல் துளைகள் வழியாகவும், புண்கள் வழியாகவும் உட்புகுகின்றன. பாதிக்கப்பட்ட ஓம்புயிாியில் அவை நன்கு பெருகி நிலைத்திருக்கின்றன. இவை காற்றின் மூலமாகவோ மழை மற்றும் சில பூச்சிகளின் மூலமாகவோ புதிய தாவரங்களுக்குப் பரவுகின்றன. நோயினால் பாதிக்கப்பட்ட தாவர நாற்றுகளை பயிரிடுதலின் மூலமும் இந்நோய் சாதாரணமாகப் பரவுகிறது. மிதமான வெப்பநிலையும் ஈரப்பதமான சூழ்நிலையும் இந்நோய் பரவ ஏற்றச் சூழ்நிலையாகும். இந்நோய் பரவுவதற்கு சாதகமான வெப்பநிலை 20c டிகிாி முதல் 35c டிகிாி ஆகும்.
நடுவண் அரசு சட்டவாக்கக் கட்டடம் in கோலாலம்பூர், மலேசியாவார்ப்புரு:SHORTDESC:நடுவண் அரசு சட்டவாக்கக் கட்டடம் in கோலாலம்பூர், மலேசியா
**மலேசிய நாடாளுமன்றக் கட்டிடம்** (*Malaysian Houses of Parliament*, மலாய்: *Bangunan Parlimen Malaysia*), என்பது மலேசிய நாடாளுமன்றம் கூடும் கட்டிட வளாகமாகும். இக்கட்டிடம் கோலாலம்பூர், பெர்தானா தாவரவியல் பூங்காவில், மலேசியத் தேசிய நினைவுச் சின்னத்திற்கு அருகில் அமைந்துள்ளது.

பொது
----

கட்டிட வளாகம் இரண்டு பகுதிகளைக் கொண்டுள்ளது. ஒரு பகுதி 3-அடுக்கு பிரதான கட்டிடம்; மற்றும் ஒரு பகுதி 17-அடுக்கு 77-மீட்டர் உயரமான கோபுரம். பிரதான கட்டிடம் மக்களவை; மற்றும் மேலவை ஆகியவற்றைக் கொண்டுள்ளது. அதே நேரத்தில் மக்களவையினரின் அலுவலகங்கள் கட்டிடக் கோபுரத்தில் அமைந்துள்ளன.

மத்திய அரசு கோலாலம்பூரில் இருந்த காலத்தில் இந்த வளாகம் கட்டப்பட்டது. 1990-களின் பிற்பகுதியிலிருந்து அரசாங்கத்தின் பெரும்பான்மையான நடவடிக்கைகள் புத்ராஜெயாவிற்கு நகர்ந்தாலும், கோலாலம்பூரின் நாடாளுமன்ற மாளிகையில் நாடாளுமன்றக் கூட்டத் தொடர்கள் தொடர்ந்து நடைபெறுகின்றன.

கட்டுமானம்
----------

மலேசியாவின் முதல் பிரதமர் துங்கு அப்துல் ரகுமான், 1959 டிசம்பரில் புதிய நாடாளுமன்ற கட்டிடத்தைக் கட்ட பரிந்துரைத்தார். கட்டிடத்தின் கட்டுமானத்திற்கு RM 18 மில்லியன் செலவானது. செப்டம்பர் 1962-இல் கட்டுமானம் தொடங்கியது. புதிய நாடாளுமன்றக் கட்டிடத்தின் திறப்பு விழா; மலேசியாவின் மூன்றாவது மலேசியப் பேரரசர் துவாங்கு சையத் புத்ரா இப்னி அல்மர்கூம் சையத் அசன் ஜமாலுல்லைல் அவர்களால், 21 நவம்பர் 1963 அன்று நடைபெற்றது.

மேற்கோள்கள்
-----------

1. ↑  Jennifer Choo (3 July 2021). "Architectural Icon: Bangunan Parlimen Malaysia". *Tatler Asia*. பார்க்கப்பட்ட நாள் 13 July 2023.
2. ↑  The Straits Times: *Architect who has evolved own style over the years*, 2 November 1963, page 1; accessed 23 February 2014
3. ↑  The Straits Times: *The big step forward*, 2 November 1963, page 1; accessed 23 February 2014
பீச் பழ விளக்கம், பழமும் விதையும் காட்டப்பட்டுள்ளது
கல்பழ வளஎர்ச்சி வரிசைமுறைகள்; 7 1⁄2- மாதக் காலத்தில், தொடக்க மாரிக்கால் மொட்டு முதல் நடுக்கோடையில் பழமாகும் வரை
**கல் பழம்** *(Drupe)* என்பது ஒரு உள் ஒட்டுச் சதைக் கனியாகும். இதன் வெளிப்புற சதைப்பகுதி (கனிவெளித்தோல் மற்றும் கனி நடுத்தோல் அல்லது சதைப்பகுதி) ஒரு ஒற்றை ஓடாகும் (குழி, கல் அல்லது பைாின்) கனி உள்தோல் கடினமான விதைப்பகுதியாகவும் மாறியுள்ளது. இவை கனிகள் ஒரு தனிப்பூவின் ஒரு சூலக இலை அல்லது பலசூலக இலைகள் இணைந்து உண்டாகிய தனிச்சூலகத்திலிருந்து மேல்மட்ட சூற்பையிலிருந்து உருவாகிறது. (பாலிபைாினசு கல்பழம் இதற்கு விதிவிலக்கு).

ஒரு உள் ஒட்டு சதைக்கனியின் பண்பு மிகக்கடினமான லிக்கினபைடு, கல் அல்லது குழி பூவின் கருப்பை சுவாிலிருந்து பெறப்படுகிறது. திரள்கனிகளில் ஒவ்வொரு கனியும் ஒரு உள் ஒட்டு சதைக்கனியாகும். (ராஸ்பொிபோன்றவை) இது ட்ருப்லெட் எனவும் மொத்தமாக சோ்த்து பொி எனவும் அழைக்கப்படுகிறது.

மற்ற சதைப்பற்றுள்ள பழஙகளில் விதையைச் சுற்றி கடினமான விதைத்தோல் காணப்படுகிறது. இவ்வைகயான கனிகள் உண்மையான உள் ஒட்டு சதைகனிகள் அல்ல. உள் ஒட்டு சதைக்கனிகளை உருவாக்கும் சில பூக்கும் தாவரங்கள் காபி, இலந்தை, மாம்பழம், ஆலிவ், பிஸ்தா, சப்போட்டா, பெரும்பாலான பனைக்குடும்ப தாவரங்கள் (தேங்காய், போிச்சை பனை போன்றவை) பாதாம் (கனி நடுத்தோல் தோல்போன்றது) செர்ரி, பிளம், ஏப்ரிக்காட் முதலியன ஆகும். ட்ருபேசியஸ் என்ற வாா்த்தை உள் உட்டு சதைக்கனிகள் உடைய கனிகளுக்கு பொருந்தும். எனினும் முற்றிலும் பொருந்தாது.

காட்சிமேடை
----------

* பலவகைக் கல்பழங்கள் பலவகைக் கல்பழங்கள்
* பீச் ஒரு வகைமைக் கல்பழமாகும்பீச் ஒரு வகைமைக் கல்பழமாகும்
* 'எலினா', ஒரு பிணையாகல் பழம் புரூன் பிளம்'எலினா', ஒரு பிணையாகல் பழம் புரூன் பிளம்
* குழிப்பூகுழிப்பூ
* 'Black Butte' எனும் கரும்பெரி, சிறு கற்பழங்களின் கொத்து'Black Butte' எனும் கரும்பெரி, சிறு கற்பழங்களின் கொத்து
* பழுத்த அரேக்கா கொட்டை பழுத்த அரேக்கா கொட்டை
* கல்பழம் போன்ற கிங்கோ "பழம்" கல்பழம் போன்ற கிங்கோ "பழம்"

மேற்கோள்கள்
-----------

1. ↑  Stern, Kingsley R. (1997). *Introductory Plant Biology* (Seventh ). Dubuque: Wm. C. Brown. பன்னாட்டுத் தரப்புத்தக எண்:0-07-114448-X. .
2. ↑  Kiger, Robert W. & Porter, Duncan M. (2001). "Find term 'drupaceous'". *Categorical Glossary for the Flora of North America Project*. பார்க்கப்பட்ட நாள் 2015-08-14.

வெளி இணைப்புகள்
---------------

Search Wiktionary
விக்சனரியில் ***freestone*** or ***clingstone*** என்னும் சொல்லைப் பார்க்கவும்.

* Identification Of Major Fruit Types
* Fruits Called Nuts
* "Drupe". *New International Encyclopedia*. (1905).
உறையவைக்கப்பட்ட பட்டாணி
சாதமுடன் சமைக்கப்பட்ட பட்டாணி
*Pisum sativum*
**பட்டாணி** என்பது பொதுவாக உருளை வடிவத்தில் இருக்கும் பருப்பு வகை ஆகும். பைசம் சடய்வம்(ஆங்கிலம்:Pisum sativum ) என்று அறியப்படும் இந்த விதைகள் அவரை போன்ற தோற்றத்தில் இருக்கும். பூக்களின் அண்டத்தில் இருந்து இவை உருவாகுவதால் இவற்றை தாவரவியலில் பழங்களாகவே கருதுகின்றனர்.

ஆனால் சமையல் கலையில் இவைகள் காய்களாகவே பயன் படுகிறது. பச்சை நிறத்தில் இருக்கும் இவை பொதுவாகவே பச்சை பட்டாணி என்றே அழைக்கப் படுகிறது. காய்ந்த பின் இவை வெளிர் பச்சை நிறத்திலும், சில இடங்களில் வெளிர் மஞ்சள் நிறத்திலும் இருக்கும். பல நாடுகளில் இவை உறைய வைக்கப்பட்ட நிலையிலும் விற்கப்படுகிறது.

உலகில் பல நாடுகளில் பயிரிடப்படும் இவை ஓராண்டு தாவரமாகும். குளிர்கால பயிரான இவை பனிக்கலாம் தொடங்கி வெயில் காலம் வரை, பயிரிடப்படும் இடத்திற்கேற்ப நடப்படுகிறது. ஒரு பட்டாணி விதை சுமார் ௦.1 முதல் ௦.36 கிராம் வரை இருக்கும்.

சத்துகள்
--------

பட்டாணியில் அதிக அளவில் நார்ச்சத்து, புரதம், வைட்டமின்கள், தாது உப்புகள் நிறைந்து இருக்கின்றன. காய்ந்த நிலையில் இதில் ஒரு கால் பகுதி புரதமும் ஒரு கால் பகுதி சர்கரையும் இருக்கிறது.

அறிவியலில் பட்டாணி
------------------

ஆஸ்திரிய நாட்டைச் சேர்ந்த மரபியல் விஞ்ஞானி கிரிகோர் மெண்டல் பல நுணுக்கமான வேறுபாடுகளைக் கொண்ட பட்டாணிச் செடிகளை வளர்த்து, அவற்றின் மரபியல் பண்புகளை ஆராய்ந்தார். இந்த ஆராய்ச்சிகளின் விளைவாக, பாரம்பரிய இயல்புகள் சந்ததியூடாக கடத்தப்படும் செயல்முறையை விளக்க, அவர் இரு முக்கிய விதிகளை முன்மொழிந்தார். அவை பின்னாளில் மெண்டலின் பரம்பரை விதிகள் எனப் பெயரிடப்பட்டு அழைக்கப்பட்டு வருகின்றன.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Pisum sativum***   
என்பதில் ஊடகங்கள் உள்ளன. 


விக்கிநூல்கள் சமையல் நூலானது ஒரு சமையற் குறிப்பை அல்லது கையேட்டைக் கொண்டுள்ளது.

* ***Pea***

* Sorting Pisum names
* USDA plant profile
* பரணிடப்பட்டது 2015-03-03 at the வந்தவழி இயந்திரம்
**கிழக்கு சீனா** (*East China*, எளிய சீனம்: 华东; மரபுவழிச் சீனம்: 華東; பின்யின்: *Huádōng*; நேர்பொருளாக "Huaxia-east") என்பது சீனப்பகுதியின் மேலாண்மையின் கீழ் வரும், நிலவியல் அடிப்படையில், சீனா அரசின் கிழக்குக் கடற்கரைப் பகுதிகளைக் குறிக்கிறது. இந்த நிலக்கருத்துரு 1949 முதல் 1961 ஆம் ஆண்டுவரை சீனாவின் பொருளாதார மண்டலமாக சீன உயர்மட்ட குழுவால் நடைமுறையில் இருந்தது. அப்பொழுது இந்த நிலமேலாண்மையின் கீழ், அன்ஹுயி மாகாணம், புஜியான் மாகாணம், சியாங்சு, சாண்டோங், செஜியாங் மாகாணம், சாங்காய், ஜியாங்சி மாகாணம் (1961) ஆகியவை அடங்கியிருந்தன. பின்னர், 1978 ஆம் ஆண்டு, இந்த நில மேலாண்மை நடைமுறையற்றதாக மாறியது. ஏனெனில், இதன் சில நிலப்பகுதிகள், தைவான் நிலத்தினரால் அரசியல், நில எல்லை கருத்துவேறுபாடுகள் இருப்பினும், சீன அரசின் கட்டுப்பாட்டுக்குள் இருப்பதாக, சீன அரசு தெரிவிக்கிறது.

இவற்றையும் காணவும்
------------------

* நடு சீனா
* தென்சீனா
* தென்மேற்கு சீனா
* வடகிழக்கு சீனா
* வடமேற்கு சீனா

மேற்கோள்கள்
-----------

1. ↑  
"ஏழாம் தேசிய மக்கள் தொகை கணக்கெடுப்பின் முதன்மை தரவு". சீனாவின் தேசிய புள்ளியியல் தலைமையகம். Archived from the original on May 11, 2021.
2. ↑   GDP-2022 is a preliminary data China NBS. "Home - Regional - Quarterly by Province". செய்திக் குறிப்பு.

வெளியிணைப்புகள்
---------------

* விக்கிச்செலவில் செலவு வழிகாட்டி: East China


|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* செக் குடியரசு

 |
**ம. வே. திருஞானசம்பந்தம் பிள்ளை** (1885 - 1955) யாழ்ப்பாணம் மட்டுவிலைச் சேர்ந்த ஈழத்து எழுத்தாளர். *கோபால நேசரத்தினம்* என்னும் சமூக புதினத்தை எழுதியவர்.

வாழ்க்கைக் குறிப்பு
-------------------

திருஞானசம்பந்தபிள்ளை மேலைப் புலோலியைச் சேர்ந்த உரையாசிரியர் ம. க. வேற்பிள்ளையின் புதல்வர். சைவப் பெரியார் சு. சிவபாதசுந்தரனாரின் மருகர். சட்டத்தரணி வே.மாணிக்கவாசகர், கவிஞர் ம. வே. மகாலிங்கசிவம் ஆகியோரின் சகோதரர். பண்டிதமணி சி. கணபதிப்பிள்ளையின் ஆரம்ப கால ஆசிரியர். யாழ் இந்துக் கல்லூரியில் 1912ஆம் ஆண்டு தொடக்கம் 35 ஆண்டுகள் தமிழாசிரியராகப் பணியாற்றி, தமிழும் சைவமும் அங்கு கற்பித்தார். இந்து சாதனம் இதழின் ஆசிரியராக இருந்து "உலகம் பலவிதம்" என்ற நெடுந்தொடரை எழுதினார். மாணவர் பாட நூல்களாக அவர்களுடைய தரத்திற்கேற்றவகையில் பாடங்களைத் தொகுத்து "பாலபாடங்கள்" என்ற தலைப்பில் பதிப்பித்து வெளிக்கொணர்ந்தார். அரிச்சந்திர புராணம், மயான காண்டம், நளவெண்பா, கலிநீங்குகாண்டம், சிவராத்திரி மான்மியம், மயூரகிரிபுராண உரை என உரையெழுதியமை இவரது பணியில் குறிப்பிடக்கூடிய சிலவாகும்.

நாடக ஈடுபாடு
------------

*சரஸ்வதி விலாச சபை* (1914) என்ற பெயரில் யாழ்ப்பாணத்தில் தொடங்கப்பெற்ற நாடக சபையில் நடிகராகவும், நாடகாசிரியராகவும் விளங்கினார்.

புதின ஆசிரியர்
--------------

தமிழை மரபு முறை நின்று கற்றவர். அவர் எழுதிய *மாணிக்க சுவாமிகள் சரித்திரச் சுருக்கம்* அவரின் பாண்டித்தியத்திற்கு எடுத்துக்காட்டு. மூன்று நாவல்களை எழுதி வெளியிட்டார். இவற்றில் கோபால நேசரத்தினம் (1927) அக்காலத்தில் மிகச் சிறப்பாகப் பேசப்பட்ட நாவலாகும். "*யாழ்ப்பாணத்தின் மத்தியதர வர்க்கத்தையும், பொருளாதாரத்தில் தாழ்ந்திருந்த மக்களையும் அவர்களின் வாழ்வியல்களையும் கூர்ந்து நோக்கி அவற்றைச் சுவைபடக் கதை வடிவில் அமைத்திருந்தார். கிறிஸ்தவ சமயப் பின்னணியிலே சன்மார்க்கச் சீவியத்தை வலியுறுத்தும் வகையில் இவரின் நாவல் அமைந்திருந்தது.*"

வெளிவந்த நூல்கள்
----------------

* *மாணிக்கவாசக சுவாமிகள் சரித்திரம்* (திருவாசகத் திரட்டுடன், 1954)
* *காசிநாதன் நேசமலர்* (நாவல், 1924)
* *துரைரத்தினம் நேசமணி* (நாவல், 1927)
* *கோபால நேசரத்தினம்* (நாவல், இது 1921இல் எழுதப்பட்டு 1927இல் வெளிவந்தது. 1948இல் இரண்டாம் பதிப்பு வெளிவந்தது)
* *ஓம் நான் சொல்லுகிறேன்* (குறுநாவல், இக்கதை அறுபதுகளில் தமிழ் மலர் 10ம் தரப் பாட நூலில் வெளியானது)
* *வில்லிபாரதம்: அருச்சுனன் தவநிலைச் சருக்கம்* (உரை, வெளியீடு: செ. சிவகுரு, இந்து சாதனம், 1942, இந்நூல் 1943 ஆங்கில எஸ். எஸ். சி சோதனைக்குப் பாடமாக அனுமதிக்கப்பட்டது)

தொகுப்பு நூல்கள்
----------------

* *செந்தமிழ் வாசக மஞ்சரி* (யாழ்ப்பாணம் சைவபரிபாலன சபை, 1949)

மேற்கோள்கள்
-----------

1. ↑  சொக்கன், *உலகம் பலவிதக் கதைகளின் வரிசையில் கோபால நேசரத்தினம் - ஓர் அறிமுகம்*, மல்லிகை, ஜனவரி 2005
2. ↑  *கலாநிதி*, ஆடி 1942, மும்மாத வெளியீடு, யாழ்ப்பாணம்

வெளி இணைப்புகள்
---------------

தளத்தில்  
ம. வே. திருஞானசம்பந்தம் எழுதிய
 ***நூல்கள்*** உள்ளன.

* பன்முகப்படைப்பாற்றல் கொண்ட சைவத்தமிழ் அறிஞர் - தினக்குரல்
[*தொடர்பிழந்த இணைப்பு*]
* பண்டிதர் ம.வே.திருஞானசம்பந்தப்பிள்ளை, ம. பா. மகாலிங்கசிவம், 2007: கொழும்புத் தமிழ்ச் சங்கம்
கர்பகோசாதாது மண்டலத்தின் மையப்ப்பகுதி. வைரோசன புத்தரை நடுநாயகமாக கொண்டு, எட்டு புத்தர்களும் போதிசத்துவர்களும் சூழ்ந்து காணப்படுகின்றனர். (உச்சியில் இருந்து கடிகார முறையில்: அக்ஷோப்யர், சமந்தபத்திரர், ரத்தினசம்பவர், மஞ்சுஸ்ரீ, அமிதாபர், அவலோகிதேஷ்வரர், அமோகசித்தி, மைத்திரேயர்)
வஜ்ரயான பௌத்தத்தில், **கர்பகோசதாது** (சமஸ்கிருதம்: गर्भकोस-धातु; ஜப்பானியம்: 胎蔵界 *டைஸோகை*) அல்லது **கர்ப மண்டலம்** என்பது ஐந்து வித்யாராஜாக்கள் வசிக்கும் மண்டலம் ஆகும். 

கர்மகோசதாதுவை குறித்த விவரங்கள் மகாவைரோசன சூத்திரத்தில் காணப்படுகிறது. இந்த மண்டலத்தின் பெயர் மகாவைரோசன சூத்திரத்தின் இரண்டாம் அதிகாரத்தில் இருந்து பெறப்படுகிறது. அதில் மஹாவைரோசனர் இந்த மண்டலத்தின் ரகசிய போதனைகளை வஜ்ரசத்துவருக்கு தன்னுடைய *காருண்ய கர்பத்தில்* இருந்து உபதேசித்ததாக கூறப்பட்டுள்ளது. .

  

அனைத்து மண்டலங்களுள் கர்பகோசதாதுவும், வஜ்ரதாதுவும் மிகவும் புகழ்பெற்றவை. இவ்விரு மண்டலங்களும் இணைந்து இரு பிரிவு மண்டலம் என்ற ஒன்றை உருவாக்குகின்றன. கர்பகோசதாதுவும் வஜ்ரதாதுவும் இணைந்து ஷிங்கோன் பௌத்த சடங்கான அபிஷேகத்தில் மிகவும் முக்கியத்துவம் வாய்ந்தவையாக உள்ளன. பாரம்பரிய ஷிங்கோன் பௌத்த அறைகளும், இந்த கர்ப மண்டலத்தின் படம் கிழக்கு சுவரின் மாட்டப்படுகிறது. இது மஹாவைரோசன புத்தரின் போதியின் இளைய நிலையை குறிப்பதாக கருதப்படுகிறது.  அதே நேரத்தில் வஜ்ரதாதுவின் படம் மேற்கு சுவரின் மாட்டப்படுகிறது. இது வைரோசனரின் இறுதி நிலையை குறிப்பதாகும்

மேற்கோள்கள்
-----------

1. ↑  Abe, Ryuichi (1999). *The Weaving of* 

Mantra: Kukai and the Construction of Esoteric Buddhist Discourse*. Columbia University Press. பன்னாட்டுத் தரப்புத்தக எண்:0231112866.*
2. ↑  Ibid. pg. 87
**நிர்மலா** **தேவி** (*Nirmala Devi*) என்பவர் நிர்மலா அருண் (7 சூன் 1927 – 15 சூன் 1996) என்றும் அழைக்கப்படுகிறார். இவர் 1940களில் இந்திய நடிகையாகவும் பாட்டியாலா கரானாவின் இந்துஸ்தானி இசைப் பாடகர் ஆவார். இவர் பாலிவுட் நடிகர் கோவிந்தாவின் தாய் ஆவார்.

நிர்மலா தேவி 1940களில் நடிகராக இருந்த அருண் குமார் அகுஜாவின் மனைவியாவார். இவருக்கு இந்தியத் திரைப்பட நடிகர் கோவிந்தா மற்றும் திரைப்பட இயக்குநர் கீர்த்தி குமார் உட்பட ஐந்து குழந்தைகள் உள்ளனர். இவர் 1996-இல் இறந்தார்.

தனிப்பட்ட வாழ்க்கை
------------------

நிர்மலா தேவி 7 சூன் 1927 அன்று உத்தரப்பிரதேசத்தில் உள்ள புனித நகரமான வாரணாசியில் பிறந்தார். இவர் நடிகர் அருண் குமார் அகுஜாவினை 1942-இல் மணந்தார். இந்த இணையருக்கு 3 மகள்கள் 2 மகன்கள் என 5 குழந்தைகள் இருந்தனர். இவருடைய மகன்கள் இந்தியத் திரைப்பட நடிகர் கோவிந்தா மற்றும் திரைப்பட இயக்குநர் கீர்த்தி குமார் ஆவர். நிர்மலா தனது திருமண காலகட்டத்திலும் நடித்துக் கொண்டிருந்தார். மேலும் இவரது முதல் படமான 'சவேரா'வில் இவரது கணவர் அருண் இணை நடிகராக இருந்தார்.

நிர்மலா தேவி 15 சூன் 1996 அன்று தனது 69 வயதில் மும்பையில் காலமானார்.

பின்னணி பாடகர்
--------------

நிர்மலாவாக

* *சவேரா* (1942)
* *ஷர்தா*
* *கனூன்*
* *கீத்*
* *காலி* (1944)
* *செஹ்ரா*
* *ஜனமாஷ்டமி*

நிர்மலா தேவியாக

* *ராம் தேரி கங்கா மயிலி* (1985)
* *பவார்ச்சி* (1972)
* *ஜாரா பச்ச்கே* (1959)
* *ஷம பர்வண* (1954)

ஒலிப்பதிவு
----------

* *பவார்ச்சி* (1972) – "போர் ஆய் கயா அந்தியாரா"பாதையில் கலைஞர்களில் ஒருவர்

திரைப்படவியல்
-------------

நிர்மலவாக

* *சவேரா* (1942)
* *ஷர்தா*
* *கனூன்*
* *கீத்*
* *காலி* (1944)
* *சாலிஸ் கரோட்* (1946)
* *செஹ்ரா*
* *ஜனமாஷ்டமி*
* *அன்மோல் ரத்தன்* (1950)

இசைத் தொகுப்பு
--------------

வகை-இந்துஸ்தானி பாரம்பரிய இசை-எச். எம். வி (ஹிஸ் மாஸ்டர்ஸ் வாய்ஸ் நிறுவனம் (சரிகமா, இந்தியா என்று அழைக்கப்படுகிறது)

**தனிப்பாடல்**

* *பனா பனா கி தம்மானா & காம் கி நிசானி* (கஜல்)
* *ஜாடு பாரே கிழே நைனவா ராம் & மோரி பாலி உமர் பீட்டி ஜயே* (தும்ரி)

**முழு ஆல்பங்கள்:**

* *சாவன் பீட்டா ஜயே* (தும்ரி) (தற்கால பாடகி எம். எஸ். லக்ஷ்மி சங்கருடன்)
* *வார இறுதி இன்பம்* (தும்ரி)
* *நிர்மலா தேவி எழுதிய தும்ரியன்* (தும்ரி)
* *லாகோன் கே போல் சாஹே* (தும்ரி)
* *நிர்மலா தேவி எழுதிய கஸல்கள்* (கஸல்)

மேற்கோள்கள்
-----------

1. ↑  Manuel, Peter Lamarche (1990). *Ṭhumrī in historical and stylistic perspectives*. Motilal Banarsidass. பக். 90. பன்னாட்டுத் தரப்புத்தக எண்:978-81-208-0673-3.
2. ↑  Wade, Bonnie C. (1987). *Music in India: the classical traditions*. Riverdale Company. பக். 178. பன்னாட்டுத் தரப்புத்தக எண்:978-0-913215-25-8.
3. ↑  Sharma, Manorma (2006). *Tradition of Hindustani music*. APH Publishing. பக். 114. பன்னாட்டுத் தரப்புத்தக எண்:978-81-7648-999-7.
4. ↑  Singh, Manjit (1992). *Political socialization of students*. Deep & Deep Publications. பக். 24. பன்னாட்டுத் தரப்புத்தக எண்:978-81-7100-404-1.
ஒரு **பயிற்சிப் புத்தகம்** (exercise book) என்பது பள்ளிகளில் பள்ளி வேலைகள் மற்றும் குறிப்புகளை நகலெடுக்கப் பயன்படுத்தப்படும் குறிப்பேடு ஆகும். ஒரு மாணவர் பொதுவாக ஒவ்வொரு பாடத்திற்கும் வெவேறு பயிற்சிப் புத்தகத்தை வைத்திருப்பார்கள்.

பாடங்களைப் பொறுத்து பயிற்சிப் புத்தகம் மாறுபடலாம்.பெரும்பாலான பாடங்களுக்கு, பயிற்சி புத்தகத்தில் ஓரம் கொண்ட வரிசைக் காகிதம் இருக்கும், ஆனால் கணிதம் போன்ற மற்ற பாடங்களுக்கு, அட்டவணைகள் அல்லது பிற வரைபடங்கள், கோட்டுரு வரைபடங்களை வரைவதற்கு உதவுவதற்காக, பயிற்சிப் புத்தகத்தில் சதுர காகிதம் இருக்கும், .

மாணவர்களின் கற்றல் முயற்சிகளின் முதன்மைப் பதிவேடாக பயிற்சிப் புத்தகங்கள் செயல்படலாம். மாணவர்களுக்கு, ஒவ்வொரு பாடத்தின் முடிவிலும் மதிப்பாய்வு, மதிப்பெண்கள் வழங்குவதற்காக அல்லது தரவரிசைப்படுத்துவதற்காக பயிற்சிப் புத்தகங்கள் பெரும்பாலும் சேகரிக்கப்படுகின்றன. தனித்த பணித்தாள்கள் இவ்வகையான புத்தகத்தில் ஒட்டப்பட்டு மற்ற வேலைகளுடன் பிணைக்கப்படும்.

பயிற்சிப் புத்தகம் வரலாற்று ரீதியாக *பதிப்புப் புத்தகம்* என்றும் அழைக்கப்படுகிறது, மேலும் இது இந்தியாவில் *கட்டா* என்றும், கனடாவில் இசுகிரிப்ளர் *(எழுதுபவர்)* என்றும், இசுக்கொட்லாந்தில் *ஜோட்டர் என்றும்*, அயர்லாந்தில் *நகல் புத்தகம் என்றும்* அழைக்கப்படுகிறது.[  ]

சான்றுகள்
---------

1. ↑  "Scots word of the Week: Jotter". The Herald. Although shared with English, the origin of jot and jotter appears to be Scots. The Dictionary of the Scots Language (DSL) [says] "a note, memorandum, now especially applied to a pupil's rough exercise book".
**ஹிமர்சா வெங்கட்சாமி** (*Himarsha Venkatsamy*) என்பவர் ஒரு தென்னாப்பிரிக்க வடிவழகியும், நடிகையும் ஆவார், 2010 இல் கிங்பிசர் காலண்டர் ஹண்ட் வென்றதற்காக அறியப்பட்டவர், அஞ்சலி லாவனியா மற்றும் நிதி சுனிலை இறுதிச் சுற்றில் தோற்கடித்தார்.

இவர் 2010ல் *ஐ ஹேட் லவ் ஸ்டோரிஸ்* என்ற பாலிவுட் காதல் நகைச்சுவை திரைப்படத்தில் சிறப்புத் தோற்றத்தில் நடித்தார், *ரோர்: டைகர் ஆஃப் தி சுந்தர்பான்ஸ்* இல் இவர் ஜும்பாவாக நடித்தார்.

வாழ்க்கை
--------

ஹிமர்சா தென்னாப்பிரிக்காவின் டர்பனில் தென் இந்திய வம்சாவளியைச் சேர்ந்த தென்னாப்பிரிக்க பெற்றோருக்குப் பிறந்தார். இவர் 13 வயதிலிருந்தே வடிவழகியாக இருந்து வருகிறார். இவர் தனது நீண்டகால கென்ய காதலரான அப்துல்காதிர் அர்செனலிசுட்டை மணந்தார்.

தொழில்
------

ஹிமர்சா தனது சகோதரி தெருசுகாவுடன் கிங்பிசர் காலண்டர் கேர்ள் ஹன்ட் 2009 இல் பங்கேற்றார். என்டிடிவி குட் டைம்சு தொலைக்காட்சியில் ஒளிபரப்பான போட்டியில் இவர் வெற்றி பெற்றார். முழுநேர வடிவழகியாக இருப்பதற்காக இந்தியாவுக்குச் செல்வதற்கு முன்பு, விட்வாட்டர்சுராண்ட் பல்கலைக்கழகத்தில் உடற்பயிற்சி மருத்துவம் படித்தார். இவர் 2009 லக்மே பேசன் வீக்கில் கலந்துக் கொண்டார்.

மேற்கோள்கள்
-----------

1. ↑  "A day in the life of: Sizzling hot Kingfisher model Himarsha Venkatsamy". lifestyle.in.msn.com. 2009-11-30. Archived from the original on 3 December 2009. பார்க்கப்பட்ட நாள் 2012-04-12.
2. ↑  "NDTV Good Times: Himarsha Venkatsamy". goodtimes.ndtv.com. 2009-10-30. Archived from the original on 4 October 2011. பார்க்கப்பட்ட நாள் 2012-04-12.
3. ↑  "A swimsuit calender [*sic*] auditions". *தி டைம்ஸ் ஆஃப் இந்தியா*. 2010-09-04. Archived from the original on 2012-07-01. பார்க்கப்பட்ட நாள் 2012-04-15.
4. ↑  "IndiaGlitz - From Kingfisher Model To Lady Of The Jungle In Roar Himarsha Venkatswamy Is Here To Stay! - Malayalam Movie News".
5. ↑  "'My folks are cool about me modelling bikinis'".

வெளி இணைப்புகள்
---------------

ஐ.எம்.டி.பி இணையத்தளத்தில் ஹிமர்சா வெங்கடசாமி இதை விக்கித்தரவில் தொகுக்கவும்
**ஞானேசு குமார்** (*Gyanesh Kumar*-பிறப்பு: சனவரி 27, 1964) இந்தியத் தேர்தல் ஆணையர் ஆவார். இவர் 14 மார்ச் 2024 அன்று இப்பதவிக்கு நியமிக்கப்பட்டார். 1988-ஆம் ஆண்டு தொகுதி ஓய்வுபெற்ற இந்திய ஆட்சிப் பணி அதிகாரியான இவர், கேரளப் பணியிடத்தைச் சேர்ந்தவர். சனவரி 31,2024 அன்று இந்தியாவின் கூட்டுறவுச் செயலாளராகப் பதவியேற்றார்.

முன்னதாக மத்திய அரசின் நாடாளுமன்ற விவகாரங்கள் செயலாளராக இருந்த குமார், 2019ஆம் ஆண்டு 370ஆம் பிரிவு ரத்து செய்யப்பட்டபோது உள்துறை அமைச்சகத்தின் கூடுதல் செயலாளராகவும் பணியாற்றினார். இவரது பதவிக்காலத்தில், கூட்டுறவு அமைச்சகம் பல மாநில கூட்டுறவுச் சங்கங்களை (எம். எஸ். சி. எஸ்.) (திருத்தச் சட்டம், 2023) இயற்றியது. மேலும் மூன்று புதிய தேசிய கூட்டுறவு அமைப்புக்களை உருவாக்கியது-பாரதிய பீஜ் சககாரி சமிதி லிமிடெட் (பிபிஎஸ்எஸ்எல்) தேசிய கூட்டுறவு கரிமங்கள் லிமிடெட் மற்றும் தேசிய கூட்டுறவு ஏற்றுமதி லிமிடெட்.சஹாரா குழுமத்தின் நான்கு பல மாநில கூட்டுறவுச் சங்கங்களின் உண்மையான வைப்புத் தொகையாவார்களின் கோரிக்கைகளைச் சமர்ப்பிப்பதற்கான சி. ஆர். சி. எஸ்-சஹாரா பணத்தைத் திரும்பப் பெறும் முகமையினைச் சரியான நேரத்தில் தொடங்குவதில் இவர் முக்கிய பங்கு வகித்தார்.

குமார் 2007 முதல் 2012 வரை பாதுகாப்பு அமைச்சகத்தில் இணை செயலாளராக (பாதுகாப்பு உற்பத்தி) பணியாற்றினார்.

மேற்கோள்கள்
-----------

1. ↑  "Who are new election commissioners Sukhbir Singh Sandhu and Gyanesh Kumar?". *Hindustan Times*. 14 March 2024. பார்க்கப்பட்ட நாள் 14 March 2024.
2. ↑  "Who is Gyanesh Kumar, the newly appointed election commissioner". *The Times of India*. 14 March 2024. பார்க்கப்பட்ட நாள் 14 March 2024.
3. ↑  "Who is Gyanesh Kumar, the Election Commissioner picked by PM Modi-led panel". *The Indian Express* (in ஆங்கிலம்). 2024-03-14. பார்க்கப்பட்ட நாள் 2024-03-14.
**சுக்பீர் சிங் சந்து** (*Sukhbir Singh Sandhu*-பிறப்பு: சூலை 6,1963) என்பவர் உத்தராக்கண்டு 1988-ஆம் ஆண்டு தொகுதி சேர்ந்த ஓய்வு பெற்ற இந்திய ஆட்சிப் பணி அதிகாரி ஆவார். இவர் பஞ்சாப் மாநிலத்தினைச் சேர்ந்தவர் ஆவார். சந்து 14,2024 அன்று இந்தியத் தேர்தல் ஆணையராக நியமிக்கப்பட்டார்.

இதற்கு முன்பு, இவர் உத்தராகண்டம் மாநிலத்தின் தலைமைச் செயலாளராக பணியாற்றினார். புஷ்கர் சிங் தாமி முதலமைச்சராகப் பதவியேற்றபோது சந்து தலைமைச் செயலாளராக நியமிக்கப்பட்டார். 2021 சூலை 6 அன்று பொறுப்பேற்று 2024 சனவரி 31 வரை பணியாற்றினார். 2024 பிப்ரவரி 1 அன்று லோக்பாலின் செயலாளராக நியமிக்கப்பட்டார். இப்பதவியில் இவர் 2024 மார்ச் 14 வரை பணியாற்றினார். இதன்பிறகு, இவர் இந்தியத் தேர்தல் ஆணையராக நியமிக்கப்பட்டார். முன்னதாக, சந்து இந்தியத் தேசிய நெடுஞ்சாலை ஆணையத்தின் தலைவராகவும் சுமார் 2 ஆண்டுகள் பணியாற்றினார். மனிதவள மேம்பாட்டு அமைச்சகத்தின் உயர்கல்வித் துறையின் கூடுதல் செயலாளராகவும் பணியாற்றியுள்ளார். அமிருதசரசு அரசு மருத்துவக் கல்லூரியில் இளநிலை மருத்துவம் மற்றும் அறுவையியல் முடித்த இவர், அமிர்தசரசில் உள்ள குரு நானக் தேவ் பல்கலைக்கழகத்தில் வரலாற்றில் முதுகலைப் பட்டமும், சட்டப் பட்டமும் பெற்றுள்ளார். 'நகர்ப்புற சீர்திருத்தங்கள்' மற்றும் 'நகராட்சி மேலாண்மை மற்றும் திறன் மேம்பாடு' குறித்த கட்டுரைகளை இவர் வெளியிட்டுள்ளார். பஞ்சாப் மாநிலம் லூதியானா மாநகராட்சி ஆணையர் பணியாற்றியதற்காக இவருக்குக் குடியரசுத் தலைவர் பதக்கம் வழங்கப்பட்டது.

மேற்கோள்கள்
-----------

1. ↑  "Who are new election commissioners Sukhbir Singh Sandhu and Gyanesh Kumar?". *Hindustan Times*. 14 March 2024. பார்க்கப்பட்ட நாள் 14 March 2024.
2. ↑  "Who is Sukhbir Sandhu, newly appointed election commissioner?". *The Times of India*. 14 March 2024. பார்க்கப்பட்ட நாள் 14 March 2024.
**பாலின அருங்காட்சியகம், டென்மார்க்** (**KØN**-Gender Museum Denmark) என்பது டென்மார்க்கில் உள்ள மகளிர் அருங்காட்சியகம் ஆகும். இது முன்னர் மகளிர் அருங்காட்சியகம் என அழைக்கப்பட்டது. இது டென்மார்க்கின் ஆர்ஹசில் உள்ள ஒரு வரலாற்று அருங்காட்சியகமாகும். இது டென்மார்க்கில் பாலினம் மற்றும் பாலியல் கலாச்சார வரலாற்றை மையமாகக் கொண்டுள்ளது. 1982ஆம் ஆண்டில் பெண்கள் வரலாற்று அருங்காட்சியகமாக நிறுவப்பட்டது. மேலும் இது 1857-இல் கட்டப்பட்ட முன்னாள் ஆர்ஹஸ் சிட்டி அரங்கத்தில் செயல்பட்டது. 2016ஆம் ஆண்டில், அருங்காட்சியகத்தின் கருப்பொருள் கவனம் பாலினம் மற்றும் பாலியல் பிரச்சினைகளைப் பரந்த அர்த்தத்தில் உள்ளடக்கியது. இதன் விளைவாக, அருங்காட்சிசாலையின் பெயர் KØN (ஆங்கிலத்தில் பாலினம்) என 2021-இல் மாற்றப்பட்டது.

2012ஆம் ஆண்டு நிலவரப்படி, இந்த அருங்காட்சியகம் மாநில, நகராட்சி மற்றும் தனியார் நிதியிலிருந்து DKK 10 மில்லியன் நிதி ஒதுக்கீட்டில் இயக்கப்பட்டது. கே. ஓ. என். இல் ஒரு காபி நிலையமும் அடுமனையும் உள்ளது.

செயல்பாடுகள்
------------

நிரந்தர மற்றும் தற்காலிக கண்காட்சிகளுக்கு மேலதிகமாக, பாலின் கல்வி ரீதியான வெளிப்புறத் திட்டங்களை வழங்குகிறது. 2014ஆம் ஆண்டில், ஆர்ஹஸ் நகராட்சி பள்ளி மாணவர்களுக்கு பாலியல் கல்வி, பாலின சமத்துவம் மற்றும் ஜனநாயகம் ஆகியவற்றைக் கற்பிக்க ஆண்டிற்கு DKK 500,000 வருடாந்திர மானியமாக வழங்க ஒப்புதல் அளித்தது.

மேற்கோள்கள்
-----------

1. ↑  KØN - Gender Museum Denmark: About KØN (in டேனிய மொழி)
2. ↑  "Danmarks kvindemuseum i pengeknibe" [Denmark's Women's Museum in Money Pinch]. *TV2 Nyhederne* (in டேனிஷ்). TV2. 24 February 2011. பார்க்கப்பட்ட நாள் 12 June 2013.
3. ↑  KØN - Gender Museum Denmark: Museum's History (in டேனிய மொழி)
4. ↑  Bryd, Tina (13 November 2012). "Kvinders liv er penge værd" (in da). *Jyllands-Posten*. .
5. ↑  KØN - Gender Museum Denmark: Teaching (in டேனிய மொழி)
6. ↑  Hans Petersen (25 September 2014). "Kvindemuseet to teach schoolchildren about sex" (in டேனிஷ்). பார்க்கப்பட்ட நாள் 3 October 2014.

மேலும் வாசிக்க
--------------

* Ipsen, Merete; Jette Sandahl (Fall 1990). "The Women's Museum in Denmark". *Journal of Women's History* **2** (2): 168–170. doi:10.1353/jowh.2010.0110.. பார்த்த நாள்: 2013-06-12.

வெளி இணைப்புகள்
---------------

* அதிகாரப்பூர்வ இணையதளம் (ஆங்கில பதிப்பு)

வார்ப்புரு:Aarhus
**உலோ. செந்தமிழ்க்கோதை** (22 திசம்பர் 1945 – 1 பெப்ரவரி 2024) என்பவர் ஒரு தமிழக எழுத்தாளர் ஆவார்.

வாழ்க்கைக் குறிப்பு
-------------------

திருவள்ளூர் மாவட்டம், புச்சிரெட்டிபள்ளி எனும் ஊரில் பிறந்த இவர் பொறியியல் துறையில் அறிவுநுட்பம் வாய்ந்தவராக இருந்தார். கிண்டி பொறியியல் கல்லூரியில் மின் பொறியியல் இளவல் பட்டமும், கோயமுத்தூர் பூ. சா. கோ. தொழில்நுட்பக் கல்லூரியில் முதுநிலைப் பட்டமும் பெற்றார். தமிழ்நாடு மின்சார வாரியத்தில் 33 ஆண்டுகள் பணிபுரிந்து பணி ஓய்வு பெற்ற இவர் முனைவர் பட்டம் பெற்றவராவார்.

எழுத்துப் பணி
-------------

தமிழக அறிவியல் தொழில்நுட்ப வளர்ச்சி வரலாற்றில் அக்கறை கொண்டிருந்தார். இவர் எழுதிய *"மக்கள் அறிவியல் இலக்கியம் ; நோக்கும் போக்கும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றது. அறிவியல் தமிழ் ஆக்கத்தில் கவனம் செலுத்தி, பல கலைச் சொற்களை உருவாக்கினார். பொறியியல், அறிவியல், மக்கள் அறிவியல், அறிவியல் வரலாற்று வரைவியல், மெய்யியல், சமூகவியல் ஆகிய துறைகளிலும் கட்டுரைகள் எழுதினார். திருச்சி பாரதிதாசன் பல்கலைக்கழக அறிவியல், தொழில்நுட்ப ஆய்விதழின் ஆசிரியர் குழுவில் பணியாற்றிய உலோ. செந்தமிழ்க்கோதை தமிழ் இணையக் கல்விக்கழகம் வெளியிட்ட 14 கலைச்சொல் அகராதி அமைப்பிலும் பங்காற்றினார்.

எழுதிய நூல்கள்
--------------

* மக்கள் அறிவியல் இலக்கியம் நோக்கும் போக்கும்
* செயற்கைக்கோள்கள்
* எந்திர நாய்க்குட்டியும் நிலாப்பையனும் (ஐசாக் அசிமோவின் 5 கதைகள்)
* நிலவில் கேட்ட மழலைக்குரல் (ஆர்தர் சி. கிளார்க்கின் 26 கதைகள்)
* சில்லுமனிதனின் புன்னகை (அசிமோவின் கதைகள்)
* எளிய படவிளக்க எந்திரப்பொறியியல் அகராதி
* சுற்றுச்சூழல் கலைச்சொல் விளக்க அகராதி

பெற்ற விருதுகள்
---------------

* அண்ணா பல்கலைக்கழகம் தமிழ்ப் புலவர் குழு விருது, 1991
* தமிழ்நாடு அரசு சிறந்த நூலாசிரியர் விருதும் பரிசும், 2007
* தமிழ்நாடு கலை இலக்கியப் பெருமன்றம், 2019

இறப்பு
------

உலோ. செந்தமிழ்கோதை தனது இல்லத்தில் 2024 பெப்ரவரி 1 அன்று காலை பத்து மணிக்கு காலமானார். 2024 பெப்ரவரி 2 அன்று பகலில் அவரது இறுதிச்சடங்கு நடைபெற்றது.

மேற்கோள்கள்
-----------

1. ↑  "மக்கள் அறிவியல் இலக்கியம் நோக்கும் போக்கும்". நூல் உலகம்.. பார்த்த நாள்: 2 February 2024.
2. ↑  "சுற்றுச்சூழல் அறிவியல் : கலைச்சொல் விளக்க அகராதி". WorldCat... பார்த்த நாள்: 2 February 2024.

உசாத்துணை
---------

* அறிவியல் ஒளி பிப்ரவரி 2013 ஆறாம் ஆண்டுச் சிறப்பு மலரில் வெளியிடப்பட்ட கட்டுரை ஆசிரியர் பற்றிய குறிப்பு.

வெளி இணைப்புகள்
---------------

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* அமெரிக்க ஐக்கிய நாடுகள்

 |
**அனந்து காட்கில்** (*Anant Gadgil*) இந்தியாவைச் சேர்ந்த ஓர் அரசியல்வாதியாவார். மகாராட்டிரா மாநிலத்தின் சாத்தாரா மாவட்டத்தில் உள்ள வய் நகரத்தின் வேல்னேசுவர் கிராமத்தில் 1956 ஆம் ஆண்டு செப்டம்பர் மாதம் 18 ஆம் தேதியன்று வித்தல்ராவ் காத்கில்லின் மகனாக இவர் பிறந்தார். நர்கர் விசுணு காட்கில்லின் பெயரனாக அறியப்படும் அனந்து காட்கில் ஒரு கட்டடக் கலைஞராகவும் அறியப்படுகிறார். மும்பை பல்கலைக்கழகத்தில் கட்டடக் கலையில் இளையர் பட்டமும் அமெரிக்காவில் இதே பாடத்தில் முதுநிலை பட்டமும் பெற்றார். 2014 ஆம் ஆண்டு முதல் 2022 ஆம் ஆண்டு வரை மகாராட்டிர சட்ட மேலவை உறுப்பினராக இருந்தார். மகாராட்டிர மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். திருமணம் செய்து கொண்ட இவர் மும்பையில் வசிதது வருகிறார்.

படைப்புகள்
----------

* சிமாச்சியப்பா புனேகர் (மராத்தி நூல்)
* பிஞ்சசு & பஞ்சசு

விருதுகள்
---------

அனந்தராவ் காட்கிலின் சிமாச்சியப்பா புனேகர் என்ற மராத்தி புத்தகம் நகைச்சுவையான எழுத்துக்கான மகாராட்டிர சாகித்ய அகாதமி விருதை வென்றது.

மேற்கோள்கள்
-----------

1. ↑  "निष्ठावंतांची काँग्रेसला गरज नाही का?" (in mr). *Loksatta*. 23 July 2017. .
2. ↑  Marpakwar, Prafulla (18 June 2014). "Congress plays Brahmin card: Congress plays Brahmin card in Maharashtra, makes governor nominate Anant Gadgil to Vidhan Parishad" (in en). *தி டைம்ஸ் ஆஃப் இந்தியா*. TNN.. பார்த்த நாள்: 30 April 2023.
3. ↑  Ganapatye, Mayuresh (22 July 2017). "All is not well in Maharashtra Congress, party spokesperson Anant Gadgil says he is being sidelined" (in en). *India Today*. .
4. ↑  Joshi, P. K. (1989) (in mr). *Gadgil Kulavruttanta*. Pune. பக். 213–217.
5. ↑  "Take it with a pinch of salt". *DNA India* (in ஆங்கிலம்). பார்க்கப்பட்ட நாள் 2022-09-07.
**பியூட்டிஃபுல்** (*Beautiful*) என்பது 2020 ஆம் ஆ ண்டு வெளியான இந்திய இந்தி மொழி காதல் நாடகத் திரைப்படமாகும். இத்திரைப்படத்தை அகஸ்திய மஞ்சு இயக்கியுள்ளார். நரேஷ் குமார் டி இத்திரைப்படத்தை தயாரித்துள்ளார்.   இப்படத்தில் நைனா கங்குலி, கே.கே.பினோஜி மற்றும் பார்த் சூரி ஆகியோர் முக்கிய வேடங்களில் நடித்துள்ளனர். இத்திரைப்படம் 1 சனவரி 2020 அன்று வெளியிடப்பட்டது, மேலும் ஒரே நேரத்தில் தெலுங்கு மொழியிலும் மொழிமாற்றம் செய்யப்பட்டது.

அனுமானம்
--------

இப்படம் ராம் கோபால் வர்மாவின் சிறப்பான படமான ரங்கீலாவிற்கான ஒரு வாழ்த்துப் பாடலாகும். ஒரு ஏழை மோட்டார் வாகன பழுதுபார்ப்பவர் பிரபலமாகி வரும் நடிகை ஒருவரை காதலிக்கும் கதையைச் சுற்றி வருகிறது.

நடிகர்கள்
---------

* நைனா கங்குலி
* கே.கே.பினோஜி
* பார்த் சூரி

மேற்கோள்கள்
-----------

1. ↑  "RGV's Beautiful Movie Review". *TeluguBulletin.com* (in அமெரிக்க ஆங்கிலம்). 2020-01-01. பார்க்கப்பட்ட நாள் 2024-01-14.
2. ↑  "Ram Gopal Varma's next is Beautiful". *Deccan Chronicle*. 2019-10-09. பார்க்கப்பட்ட நாள் 2024-01-13.
3. ↑  "RGV's 'Beautiful': Release date announced - Telugu News". *IndiaGlitz.com*. 2019-11-12. பார்க்கப்பட்ட நாள் 2024-01-14.
4. ↑  Adivi, Sashidhar (2020-01-07). "Naina Ganguly-Ram Gopal Varma team up again?". *Deccan Chronicle*. பார்க்கப்பட்ட நாள் 2024-01-13.

வெளி இணைப்புகள்
---------------

இணையதள திரைப்பட தரவுத்தளத்தில் *பியூட்டிஃபுல் (2020 திரைப்படம்)*
பதஞ்சலி முனிவர்
**சவிகல்ப சமாதி** (சமசுகிருதம்: सविकल्पसमाधि)என்பது, அறிபவன், அறிவு என்னும் வேறுபாடுகள் மறையாமலே, இரண்டற்ற பிரம்மத்தின் வடிவை அடைந்த மனதின் ஒருமைபாடு சமாதி நிலையே சவிகல்ப சமாதி என்பார் பதஞ்சலி முனிவர்.

*விகல்பம்* எனில் பகுத்துக் காணும் கற்பனையாகும். சவிகல்ப சமாதியில், சித்தமானது (அறிவானது) அறிபவனான தன்னுடைய மற்றும் அறிவினுடைய எண்ணங்களுடனயே இரண்டற்ற பிரம்ம வஸ்துவின் மீது நிலைத்து நிற்கும். பிரம்ம வஸ்துதான் முதன்மையானதாகும். அறிந்து கொள்ளும் அறிவானது குறைந்து இருக்கும். அதனால் தற்காலிகமாக அந்த இரண்டும் மறக்கப்பட்டதைப் போல இருக்கும். ஆனால் உண்மையிலேயே ஒடுங்கி இருப்பதில்லை. இந்த சவிகல்ப சமாதியை சம்ப்ரஜ்ஞாத சமாதி என்றும் அழைப்பதுண்டு.

சவிகல்ப சமாதி நிலையில் களி மண்ணால் செய்யப்பட்ட யானை போன்றவை (பொம்மை யானை) தோன்றிக் கொண்டிருந்தாலும், அத்துடன் களி மண்ணும் தோன்றிக் கொண்டிருப்பதைப் போல, பன்மையான இவ்வுலகமானது (துவைத பிரபஞ்சம்) தோன்றிக் கொண்டிருந்தாலும் இரண்டற்ற அத்வைத பிரம்ம வஸ்துவும் உணரப்படுகிறது.

களிமண்ணினால் செய்யப்பட்டுள்ள யானையைக் காணும்பொழுது, அறிவுடைய எவருமே அதையே உண்மையான யானை என்று எண்ண மாட்டார்கள். யானை என்னும் பெயர் மற்றும் யானை என்னும் விலங்கின் உருவமானது அதற்கு இருந்தாலும், இந்தப் பெயரும், உருவமும் வெறும் பேச்சளவு மட்டுமே ஆகும். அது உண்மையிலேயே களிமண் என்பதை உணர்ந்து கொள்ள இயலுகிறது. அதைப் போன்றே, பெயரையும், வடிவத்தையும், பெற்றுள்ள உலகமாக இருப்பினும், அறிபவன், அறிவு, அறியப்பட்ட வஸ்து (பிரம்மம்) என்னும் மூன்றும் காணப்பட்டாலும், அத்துடனேயே பிரம்ம வஸ்துவின் அனுபவமும் (பிரம்மானுபவம்) கூட சவிகல்ப சமாதியில் ஏற்பட்டுக்கொண்டே இருக்கும்.

இதனையும் காண்க
--------------

* நிர்விகல்ப சமாதி
* சமாதி (பதஞ்சலி)
* யோகா

மேற்கோள்கள்
-----------

1. ↑  Savikalpa-Samadhi

உசாத் துணை
----------

* பதஞ்சலி யோசூத்திரம்
* வேதாந்த சாரம், நூலாசிரியர், சதானந்த யோகீசுவரர்

வெளி இணைப்புகள்
---------------

* பதஞ்சலி யோக சூத்திரத்தை தமிழில் கேட்க

இந்து மெய்யியல் கருத்துருக்கள்